Duisende stroom na Kaapstad vir ANC-herdenkingANC-ondersteuners in die Kaapstad-stadion op 10 Januarie 2014 Foto: MyANC, Facebook Duisende ANC-ondersteuners het Saterdag na die Kaapstad-stadion gestroom om die ANC se 103de herdenking te vier. Die stadion was teen 10:00 halfpad vol en talle ondersteuners het nog buite die draaihekke staan en wag. Die middestad is oortrek met goud, groen en swart van die ANC terwyl ondersteuners wag vir openbare vervoer na die stadion. Honderde lede van die Suid-Afrikaanse Polisiediens, privaat veiligheidsbeamptes en ANC-beamptes patrolleer die gebied om wet en orde te handhaaf en ondersteuners se sakke word deeglik by die toegangsbeheerpunte ondersoek.